|  |  |
| --- | --- |
| **Karantinas** – **specialus užkrečiamųjų ligų profilaktikos ir kontrolės priemonių taikymo režimas, nustatomas apkrėstose teritorijose**, kai registruojami nežinomos kilmės užkrečiamųjų ligų sukėlėjų paplitimai arba ypač pavojingų užkrečiamųjų ligų atvejai, taip pat pavojingų užkrečiamųjų ligų protrūkiai ar epidemijos. **(COVID-19 pandemijos metu, karantino režimo trukmė, visoje Lietuvos teritorijoje - nuo š. m. kovo 16 d. 00 val. iki 30 d. 24 val.)**  **DRAUDŽIAMA:**   * užsieniečiams atvykti į Lietuvos Respubliką; * Lietuvos piliečiams išvykti iš Lietuvos (išskyrus atvejus, kai jie grįžta į savo gyvenamąją vietą, vyksta į savo darbo vietą, taip pat Valstybės sienos apsaugos tarnybos prie Lietuvos Respublikos vidaus reikalų ministerijos vadovo ar jo įgalioto asmens leidimu); * patekti kruiziniams laivams į Klaipėdos valstybinį jūrų uostą; * lankytis kultūros, laisvalaikio, pramogų, sporto įstaigose; * susiburti ir organizuoti renginius atvirose ir uždarose patalpose; * lankytis sveikatinimo paslaugų centruose, sanatorijose, poilsio centruose; * lankytis viešojo maitinimo įstaigose, restoranuose, kavinėse, baruose, naktiniuose klubuose ir kitose pasilinksminimo vietose (išskyrus, kai maistą, ruošiamą išsinešimui arba kitais būdais pristatomą gyventojams); * lankyti pacientus, vaikus augančius šeimynose, senelius bendruomeninio gyvenimo namuose, nuteistuosius ir suimtuosius (išskyrus jų susitikimus su gynėjais); * draudžiama parduotuvių, turgaviečių, prekybos (ne maisto prekėmis) ir pramogų centrų, grožio paslaugų, lošimo namų (kazino) ir lošimo automatų salonų veikla; * draudžiama vaikų, žmonių su negalia ir pagyvenusių žmonių dienos ir užimtumo centrų veikla.   **RIBOJAMA:**   * Valstybės ir savivaldybių institucijose, įstaigose, įmonėse darbas organizuojamas ir klientai aptarnaujami nuotoliniu būdu; * atidedamos planinės operacijos, konsultacijos, diagnostinės ir gydomosios paslaugos, reabilitacijos, odontologinės, profilaktinių patikrinimų ir prevencinių programų vykdymas; * keliaujančiųjų tarpmiestinio, priemiestinio, viešojo miesto transporto maršrutais intensyvumas – leidžiama užimti tik sėdimas vietas ne mažesniu kaip 1 metro atstumu; * atsiskaitymas grynaisiais pinigais.   **LEIDŽIAMA:**   * vairuotojų, įgulos narių, vykdančių komercinius ir (ar) tarptautinius krovinių vežimą, NATO tarnaujančių asmenų ir juos aptarnaujančio personalo bei jų šeimos narių išvykimas/grįžimas į/iš Lietuvos; * piliečių išvykimas iš Lietuvos, norint grįžti į namus, darbo vietą užsienyje ar turint specialų leidimą išvykti; * prekių judėjimas per sieną ir šalies viduje; * vykti į darbą ir dirbti jei nėra galimybės organizuoti darbą nuotoliniu būdu; * lankytis maisto prekių parduotuvėse, vaistinėse, optikos prekių, veterinarijos paslaugų teikimo vietose; * lankytis parkuose, miškuose, kitose atvirose gamtos vietose; * prekiauti maistu ir teikti maisto išsinešimo ir pristatymo paslaugas; * verstis internetine prekyba, kai prekės pristatomos ar paslaugos teikiamos gyventojams; * teikti individualias reabilitacijos paslaugas, susijusias su gydymu, kurių nesuteikimas lemtų paciento neįgalumą; * būtinoji medicinos pagalba. | **IZOLIACIJA (SAVIIZOLIACIJA) - asmens**, sergančio užkrečiamąja liga, įtariamo sergančio, turėjusio kontaktą, ar sukėlėjo nešiotojo **atskyrimas nuo aplinkinių žmonių norint išvengti užkrečiamosios ligos plitimo**.  COVID-19 pandemijos metu asmenims, grįžusiems iš užsienio valstybių, **privaloma 14 dienų izoliacija.**  **DRAUDŽIAMA:**   * išeiti iš namų, ar kitaip palikti izoliavimo vietą (viešbutį, paskirtas patalpas ir pan.) 14 d. nuo buvusio kontakto su ligoniu ar rizikos užsikrėsti, pvz.: grįžimo iš užsienio; * lankytis viešose vietose (parduotuvėje, vaistinėje, darbe, mokyklose, renginiuose ar kitose susibūrimo vietose); * izoliavimo metu namuose priimti svečius, draugus, artimuosius.   **NVSC specialistai atlieka aktyvų asmens stebėjimą** (su stebimu asmeniu susisiekia telefonu, el. paštu ir užrašo sveikatos būklę):   * privalu asmeniui būti pasiekiamam visą izoliavimosi laikotarpį telefonu ar/ir el. paštu; * asmuo privalo kasdien matuoti kūno temperatūrą, stebėti sveikatą; * asmuo informuojamas, kad sveikatos stebėjimo metu jei išsivysto ligos simptomai (karščiavimas, kosulys, apsunkintas kvėpavimas) nedelsiant skambintų nemokama Koronos karšta linija 1808, pranešti apie susirgimo aplinkybes ir vykdyti medikų nurodymus. * tuo atveju, jei per 14 dienų izoliavimosi laikotarpį ligos simptomai nepasireiškia, šis asmuo toliau nelaikomas turinčiu susirgimo riziką ir gali grįžti į įprastą gyvenimą.   **BŪTINA:**   * izoliavimo metu neišvengus kontakto su kitais asmenimis, laikytis atstumo ir laiko taisyklės, t. y. bendrauti ne arčiau kaip per 2 metrus (du geri žingsniai) ir ne ilgiau kaip 15 min. * visą izoliavimo laikotarpį nepamiršti rankų higienos reikalavimų (plovimas su muilu ir vandeniu); * dažnai vėdinti ir drėgnu būdu valyti patalpas, o esant galimybei ir jas dezinfekuoti; * jei žmogus nuolat vartoja vaistus, receptui išduoti, į savo šeimos gydytoją kreiptis nuotoliniu būdu, t. y. be fizinio apsilankymo; * perkelti visus suplanuotus vizitus pas gydytojus, odontologus ar iš anksto numatytas procedūras, kol nesibaigs saviizoliacijos laikotarpis.   **LEIDŽIAMA:**   * namuose ir izoliavimo vietoje būti be medicininės kaukės (jei nėra ligos simptomų). Ji būtina tuo atveju, jei pasireiškia kvėpavimo takų infekcijos simptomai – pavyzdžiui, kosulys, dusulys ir kita. * apsirūpinti maistu ir kitomis būtiniausiomis prekėmis nuotoliniu būdu (internetu); * maisto prekes gali pristatyti šeimos narys, draugas, bet pristatančiam asmeniui neturi būti taikomi izoliavimo principai. Prekes pristatant kurjeriui ar artimiesiems rekomenduojama pasinaudoti galimybe gauti jas „ne į rankas“, t. y. prekes paliekant prie durų; * bendrauti telefonu ir kitomis ryšio priemonėmis su artimaisiais, draugais; * dirbti nuotoliniu būdu. |

NVSC Kauno departamento Užkrečiamųjų ligų valdymo skyrius

2020-03-16